ร้านแดงอาหารทะเล เป็นร้านที่ทำอาหารอร่อย และจานใหญ่ทุกจาน ก่อนสั่งเอาให้แน่ใจนะครับว่าจะกินหมด ถ้าไปกันสองคนนี้ สั่งอาหาร2-3อย่างอาจกินไม่หมดกันทีเดียวครับ ต้องไปกินกันหลายๆคนถึงจะดีสำหรับร้านนี้ 

ร้านแดงอาหารทะเล ความจริงแล้วถ้าใครกำลังค้นหาข้อมูลอยู่จะพบว่ามันมีอยู่ 2ร้าน ร้านหนึ่งอยู่ตรงบริเวณทางเข้าดอนหอยหลอด กม.ที่62 และอีกร้านที่ตั้งอยู่บนถนนราชประสิทธิ์ ตัวเมืองสมุทรสงคราม ร้านที่ผมถ่ายรูปนี้อยู่ในเมืองสมุทรสงครามนะครับเป็นร้านที่มากินประจำ ทั้งสองร้านเป็นร้านพี่น้องกันครับ ความอร่อยจึงไม่ต่างกันทำอาหารได้อร่อยทั้งสองร้าน ใครสะดวกที่ไหนก็ไปที่นั้นได้เลยครับ 
